ตกใจทองคำ ร่วง500บาทก่อนเด้งกลับ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ทองคำหล่นวูบเดียว 500 บาท จนหลุด 1.9 หมื่นบาท ก่อนวิ่งกลับมาเป็นบวก
สมาคมค้าทองคำ รายงานราคาทองคำในวันที่ 2 ก.ค.ที่ผ่านมา เปิดตลาดช่วงเช้าราคาทองคำขายปลีกในประเทศได้ปรับลดลงรวดเดียว 500 บาท โดยราคาทองคำแท่งขายออกที่ 18,550 บาท ขายออกบาทละ 18,450 บาท ส่วนทองคำรูปพรรณขายออกที่บาทละ 18,950 บาท รับซื้อบาทละ 18,176 บาท ซึ่งถือว่าหลุดต่ำกว่า 1.9 หมื่นบาท เป็นครั้งแรก
หลังจากนั้นในระหว่างวันทองคำมีความผันผวนหนักปรับตัวถึง 3 ครั้ง ก่อนค่อยๆ ขยับตัวขึ้นครั้งละ 50 บาท
ปิดตลาดทองคำแท่งขายออกบาทละ 18,700 บาท รับซื้อ 18,600 บาท ทองรูปพรรณขายออก 19,100 บาท รับซื้อที่ 18,328 บาท
“ราคาทองคำในบ้านเราลงมามากเพราะราคาในตลาดโลกร่วงถึง 39 เหรียญสหรัฐต่อออนซ์ ทำให้นักลงทุนที่ขายออกไปตอนเกิน 1.9 หมื่นบาท กลับเข้าไปซื้อเก็บเพื่อรอให้ราคาขยับถึงค่อยขายทำกำไรรอบใหม่ เพราะตลาดมองว่ามีโอกาสที่จะขึ้นไปถึง 1,300 เหรียญสหรัฐต่อออนซ์ ภายในปีนี้” รายงานข่าวระบุ
ล่าสุด บาร์เคลย์สคาดราคาทองคำปีนี้อาจพุ่งแตะ 1,385 เหรียญสหรัฐต่อออนซ์ ซึ่งถือว่าสูงสุดเป็นประวัติการณ์บริษัทหลักทรัพย์กิมเอ็ง (ประเทศไทย ) ระบุว่า ราคาทองคำโลกที่ปรับตัวลงหนักมาจากแรงขายทำกำไร หลังจากที่ราคาปรับตัวขึ้นแรงต่อเนื่อง รวมทั้งการที่ธนาคารกลางยุโรป ธนาคารกลางสหรัฐขายสินทรัพย์ทองคำเพื่อแก้ปัญหานี้เสียที่เกิดขึ้น
สำหรับสัญญาณเทคนิคราคาทองคำโลก ที่หลุดแนวรับจิตวิทยา 1,212 ดอลลาร์สหรัฐ/ออนซ์ และตัวเลขเศรษฐกิจสหรัฐ ออกมาไม่ดี กดดันจิตวิทยาการลงทุน ทำให้นักลงทุนหันไปถือเงินสดแทนการลงทุนในตลาดหุ้น หรือสินค้าโภคภัณฑ์
“มองว่าราคาทองโลกผันผวนแต่ยังเป็นขาขึ้นอยู่ ถ้าร่วงถึงระดับ 1,180 เหรียญสหรัฐ/ออนซ์ มีโอกาสเด้งขึ้น แนะนำเปิดสถานะซื้อหากราคายืนเหนือ 1,219 เหรียญสหรัฐ/ออนซ์” นายสาธิต กล่าว